*Līguma par primārās veselības*  
 *aprūpes pakalpojumu sniegšanu un apmaksu*

*6.1.27.punkts*

**Kārtība par maksājuma piešķiršanu ģimenes ārstu aizvietošanai atvaļinājuma un slimības gadījumā**

1. DIENESTS nodrošina IZPILDĪTĀJAM no 2022.gada 1.janvāra līdz 30.jūnijam, maksājumu par ģimenes ārsta aizvietošanas nodrošināšanu atvaļinājuma laikā un darbnespējas lapas A gadījumā.
2. DIENESTS nodrošina IZPILDĪTĀJAM šī pielikumā 1.punktā minēto maksājumu, ja ģimenes ārsta prombūtnes laikā tiek nodrošināta ģimenes ārsta pakalpojumu pieejamība pacientiem.
3. IZPILDĪTĀJS nodrošina, ka viņa prombūtnēs laikā aizvietotājam ir nodrošināta piekļuve IZPILDĪTĀJA pacientu medicīniskai dokumentācijai.
4. IZPILDĪTĀJS šī pielikuma 1. punktā minēto maksājumu piesaka, aizpildot Līguma 6.1.20.punktā pievienoto dokumentu "APLIECINĀJUMS par primāro veselības aprūpes pakalpojumu sniegšanas nepārtrauktību un pieejamību (prakses atvērtību) Covid-19 pandēmijas laikā", kas tiek iesniegts DIENESTAM līdz kārtēja mēneša 9. datumam, norādot laika periodu par iepriekšējo mēnesi, kad ģimenes ārsts tika aizvietots atvaļinājuma vai darbnespējas lapas A gadījumā.
5. Maksājuma apmēru par iepriekšējo kalendāro mēnesi DIENESTS aprēķina, reizinot vienas darba dienas izmaksas no 2022. gada finanšu paziņojumā norādītās IZPILDĪTĀJA plānotas 2022. gadam kapitācijas naudas apjoma, kura izdalīta ar darba dienu skaitu 2022. gadā un to reizinot ar IZPILDĪTĀJA apliecinājumā norādīto prombūtnes darba dienu skaitu, kad ģimenes ārsts tika aizvietots atvaļinājumā vai darbnespējas lapas A gadījumā.
6. IZPILDĪTĀJAM, kam gada sākumā nav iespējams prognozēt pilna gada kapitācijas naudas maksājumu, līdz brīdim, kad prakse pāriet uz kapitācijas apmaksu, maksājuma apmēru aprēķina no ārsta mēneša darba samaksas un valsts sociālās apdrošināšanas obligātās iemaksas proporcionāli prombūtnes darba dienu skaitam, kas norādīts apliecinājumā.
7. Šī pielikuma 1. punktā minētā maksājuma apmērs par laikposmu no 2022.gada 1.janvāra līdz 30.jūnijam nevar pārsniegt vienam ģimenes ārstam viena mēneša kapitācijas naudas apjomu.
8. Samaksu par iepriekšējo mēnesi DIENESTS veic līdz nākamā mēneša 30.datumam.
9. DIENESTAM ir tiesības veikt uzraudzības darbības par maksājuma pamatotību un izsekojamību, tai skaitā par ģimenes ārsta pakalpojumu pieejamības nodrošināšanu pacientiem.
10. Ja, veicot šī pielikuma 8.punktā minētās uzraudzības darbības, DIENESTS konstatē, ka IZPILDĪTĀJA prombūtnes laikā netika nodrošināta ģimenes ārsta pakalpojumu pieejamība pacientiem, DIENESTS ir tiesīgs pieņemt lēmumu par ieturējuma izdarīšanu nepamatoti veiktā maksājuma vai tā daļas apmērā.